钦定古今图书集成/理学汇编/学行典/第255卷 > 眭尚伊
## 钦定古今图书集成/理学汇编/学行典/第255卷 > 眭尚伊

按《零陵县志》：眭尚伊，居名山里，号任吾，性慈厚，宽然
长者也。富而好礼，接物待人，惟恐有慢容，虽三尺童
子勿欺也。丁亥岁歉，斗米万钱，富家皆闭粜守价，唯
伊较时价减半。远至者与以一饭，曰：“吾犹浮于旧价。”
一乡颂德焉。先是别驾赵旌曰：“义赈一乡。”年八十八，
终于正寝。